**Приложение № 5**

към чл. 4, ал. 1, (Ново – ДВ, бр. 12 от 2016 г., в сила от 12.02.2016 г.)

**ДО**

**ДИРЕКТОРА НА РИОСВ Пловдив**

**У В Е Д О М Л Е Н И Е**

за инвестиционно предложение

от

**„Владилиана” ООД**

**УВАЖАЕМИ**  **ГОСПОДИН ЙОТКОВ,**

Уведомяваме Ви, че **„Владилиана” ООД**

 **„Цех за производство на плодови сокове и сушени плодове и зеленчуци** **и Автономна фотоволтаична инсталация за производство на електрическа енергия за собствени нужди на покрив с мощност 275 кW”** в УПИ XII за промишлена и търговска дейност, кв.6В по регулационния план на с. Кадиево, общ. „Родопи”

**Характеристика на инвестиционното предложение:**

1. **Резюме на предложението**

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Изграждане на „Цех за производство на плодови сокове и сушени плодове и зеленчуци“, в УПИ XII за промишлена и търговска дейност, кв.6В по регулационния план на с. Кадиево, общ. „Родопи”, и Автономна фотоволтаична инсталация за производство на електрическа енергия за собствени нужди на покрив с мощност 275 кW”.

Целта на проекта е изграждане на съвременнa и модернa база за преработка на плодове, която да отговаря по качества на критериите на европейските и световни пазари; концентрация и оптимизация на производството; отговаряща на всички съвременни изисквания на пазарите.

**2. Описание на основните процеси**,

(капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Новопроектираната сграда ще бъде разположена в централната част на имота и ще е на едно ниво на проектна кота ±0,00, която е задигната на 0,15м от кота терен. Предвижда се обособяване на битово-административната част в югоизточната част на новопроектираната сграда. За съхранение на миещите и дезинфекционни препарати с еднодневен капацитет е предвидено специално помещение.

**ТЕХНОЛОГИЧЕН РЕГЛАМЕНТ**

**Производство на сушени ябълки – основни процеси**

Преработката на плодовете се извършва на технологична линия , на която се извършват следните технологични операции:

• измиване на ябълките чрез миячна машина;

• транспортиране на измитата суровина чрез захранващ транспортьор

• почистване от семенниците и нарязване на ябълките чрез машина за почистване и рязане, комплект с платформа за оператор;

• транспортиране на почистените плодове чрез елеватор/лента транспортна

• подреждане на плодовете на колички

• сушене на ябълковите резанки в камерна електрическа сушилна.

 опаковане на сушените плодове чрез комплексна опаковъчна линия •

#

#  **Производство на директни плодови сокове от ябълки и малини**

Директните плодови сокове са сокове, които се произвеждат директно от пресни плодове без добавка на захар, подсладители, ароматизатори, вода и консерванти и се отличават със своите отлично запазени натурални вкусови качества.

## Суровини: Във фирмата ще се работи основно с пресни плодове за директно производство сокове. Вид на опаковките: Опаковането на получените директни плодови сокове ще се извършва в опаковки „bag in box” от 3. Сушени ябълки - полимерни опаковки с различна вместимост.

Производството се извършва на специализирани технологични линии, на които се извършват следните технологични операции:

* разтоварване на плодовете чрез палетообръщач или се изсипват директно в приемното устройство на линията;
* инспекция на плодовете на инспекционна лента ;
* измиване и смилане на плодовете чрез машина за измиване / смилане
* пресоване на кашата чрез лентова преса ;
* филтриране на сока чрез самопочистващ се филтър ;
* междинно съхранение в затворен резервоар с охлаждащa риза и бъркалка
* транспортиране на сока чрез помпа
* пастьоризация на сока чрез тръбен пастьоризатор **-** температура от 75—78°. При тази температура микроорганизмите и ферментите, които развалят плодовите сокове се унищожават.
* пълнене на сока в торби от 3 и 5 л. чрез автоматична пълна машина (1.8, 1.9);

поставяне на торбите в кутии и съхранение на произведените сокове в склад готов продукт

**Не се предвиждат друг вид опаковки и пастьоризация чрез високотемпературно изваряване в автоклави.**

**Автономна фотоволтаична инсталация за производство на електрическа енергия за собствени нужди на покрив**

Настоящата инсталация е предвидена да покрива собствените нужди. Размерите на покрива са: дължина – 54,50m, ширина – 24,62m, GPS кординати: - 42°26'N - 24°54'E . Разположението на панелите ще е успоредно на покривната конструкция, като панели ще се разположат и на двата скара ( изток/запад). Наклон на покрива 6%.

На покрива ще се разположат общо 597броя фотоволтаични модули всеки един с мощност 460Wp монтирани на метална конструкция. Съхранението на електрическата енергия става в акумулаторна батерия, представляваща един обем ( табло с монтирани в него отделни модули със съответния капацитет).

Общият капацитет на батерията ще е 100kWh.

За осъществяване на инвестиционното предложение ще се използва съществуваща пътна инфраструктура.

**3**. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение**, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционото предложение няма взаимовръзка и/или кумулиране с други съществуващи и/или одобрени инвестиционни предложения.

Регионът на обекта е традиционен производител на плодове. Те трябва да отговарят на изискванията на най-високото качество по съответните технически документации. Районът е с отлично слънцегреене, над средното за страната в годишен план.

**4.** **Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

 В УПИ XII за промишлена и търговска дейност, кв.6В по регулационния план на с. Кадиево, общ. „Родопи”. Достъпът до в УПИ XXII се осъществява чрез подход от юг, чрез ПИ №35095.501.624 - второстепенна улица. Имотът е с площ 2582 кв.м.

На Възложителя не е известно имотът да попада в границите на екологичната мрежа „Натура 2000“.

**5**. **Природни ресурси, предвидени за използване по време на строителството и експлоатацията**:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)

Водоснабдяване: Съгласно Техническо задание от „Водоснабдяване и Канализация“ ЕООД, гр. Пловдив захранването с вода ще се осъществи от съществуващ уличен водопровод етернит Еф100, разположен по прилежащата улица от юг.

Електрозахранването ще се осъществи чрез изграждане на нова подземна кабелна линия по съгласувано трасе. Захранването на електромерни табла тип ТЕПО ще се осъществи чрез полагане на оразмерени кабели 1 kV от ТНН на нов БКТП.

**6**. **Очаквани общи емисии на вредни вещества във въздуха по замърсители**:

По време на експлоатацията на бъдещия обект не се очаква отделяне на вредни емисии в почвата, водата и атмосферния въздух. Не се предполага наличие на шумови източници, повишаващи нивото на шумово натоварване над нормативно установените норми.

 **7.** **Отпадъци, които се очаква да се генерират и предвиждания за тяхното третиране**:

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Отпадъците от производството (пресовки) ще се събират разделено в бокс палети и контейнери и ще се експедират по направления, съгласно нормативните изисквания. Хартиените ще се изпращат в съответните пунктове.Битови, полиетиленови, пластмасови се предават на външна фирма. Всички видове отпадъци се събират в големи контейнери и се предават на външна фирма.

**8**. **Отпадъчни води**:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Битовите отпадни води от санитарните възли ще се заустват във водоплътна септична яма и от там периодично ще се извозват, съгласно договор с фирма до пречиствателна станция.

Отпадната вода от производството не съдържа токсични вещества и замърсители. В нея се съдържат механични отпадъци около 0,15%, от които 0,1% са биологични (дребни частици от преработваните плодове) и 0,05% са минерални. Максимален разход на вода за производството (без тази за битови нужди) – 3.3 m3/h. Ще се третира чрез утаяване за гравитационно отделяне на съдържащите се във водата замърсители и последваща дезинфекция в пречиствателен модул. Пречистените водни количества ще се използуват за напояване на зелените площи и/или след подходящо обеззаряване ще се включат в цикъла за измиване на плодовете.

**9**. **Опасни химични вещества, които се очаква да бъдат налични на площадката на предприятието/съоръжението:**

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

**В бъдещия обект няма да се съхраняват опасни вещества .**